als_Latn dik_Latn sag_Latn
(Foto) Këta janë njerëzit më të pasur të të gjitha kohërave
Klasifikimi për njerëzit më të pasur në botë ndryshon shpesh. Çdo vit revista “Forbes” publikon një artikull i cili përfshin një listë në të cilën kushdo do të dëshironte të ishte. Ama, nëse ka një klasifikim me më të pasurit në botë, pse të mos ketë një tjetër me më të pasurit e të gjitha kohërave?
Sigurisht që një gjë e tillë është shumë e komplikuar për t’u realizuar, pasi gjërat ndryshojnë në epoka të ndryshme, ashtu si vlera e parave, vlera e trashëgimisë. Gjithsesi “The Time” e ka provuar të japë një listë emrash të 10 më të pasurve të të gjitha kohërave.
10) Gengis Khan
Jetoi mes viteve 1162-1227. Arriti të themelonte perandorinë e parë mongole, më të madhen në histori. Pavarësisht fuqisë së tij, studiuesit shprehen se nuk ka përfituar asnjëherë nga kjo gjë pasi ishte shumë bujar.
9) Bill Gates
U lind në vitin 1955 në Shtetet e Bashkuara të Amerikës. Ka mbledhur një pasuri prej 79,9 miliardë dollarësh. Aktualisht, themeluesi i “Microsoft” konsiderohet si njeriu më i pasur në botë.
8) Alan Rufus
Ka jetuar në Angli në vitet 1040-1093. Nipi i William Pushtuesit, Alan Rufus numëron një pasuri prej 194 miliardë dollarësh, e cila e liston ndër më të pasurit në botë.
7) John Rockfeller
Jetoi në vitet 1839-1937 në Shtetet e Bashkuara të Amerikës. Grumbulloi një pasuri prej 341 miliardë dollarësh. Ka investuar në sektorin e naftës në vitin 1863 dhe në 1880-n, “Standard Oil” e tij kontrollonte rreth 90% të prodhimit të naftës në SHBA.
6) Andrew Carnegie
Jetoi në Shtetet e Bashkuara të Amerikës mes viteve 1835-1919. Edhe pse Rockfeller është shumë më i famshëm dhe në vëmendjen e njerëzve, Carnegie është më i pasuri i historisë amerikane. Emigranti skocez ia shiti kompaninë e tij “US Steel” JP Morgan-it për 480 milionë dollarë në vitin 1901, shifër e barabartë me 2,1% të GDP-së së vendit.
5) Stalini
Jetoi në vitet 1878-1953. Ishte njeriu i gjithëpushtetshëm në Bashkimin Sovjetik. Arriti të mblidhte deri në 9.6% të GDP-së botërore. Edhe pse është e vështirë të ndash pasurinë e tij personale nga fuqia ekonomike dhe pozicioni që kontrollonte gjithçka, është e mjaftueshme për ta renditur atë në këtë listë.
4) Akbari I i Indisë
Jetoi në vitet 1542-1605. I njohur si Akbari i Madh, drejtoi perandorinë Mughal, që zotëronte rreth ¼ të prodhimit ekonomik botëror nga viti 1556 deri në vdekjen e tij.
3) Perandori Song Shenzong
Pasuria e tij u bazua në drejtimin e perandorisë e cila kontrollonte 25%-30% të GDP-së botërore. Dinastia Song ishte një ndër më të fuqishmet ekonomikisht. Pasuria e perandorisë u bazua si te teknologjia ashtu edhe tek aftësia ekstreme e mbledhjes së taksave.
2) Perandori August
U lind në vitin 63 para Krishtit dhe vdiq në vitin 14 pas Krishtit. Arriti të mblidhte një pasuri që sot llogaritet rreth 4.6 trilionë dollarë. Nuk ishte thjesht drejtuesi i perandorisë romake, e cila arriti të përfaqësonte 25%-30% të prodhimit ekonomik global, por studiuesit thonë se ai mori në zotërim thuajse 1/5-n e pasurisë së perandorisë së tij.
1) Mansa Musa
Jetoi në vitet 1280-1337. Konsiderohet si njeriu më i pasur i të gjitha kohërave. Mbreti i Timbuktu-së ishte prodhuesi më i madh i arit në botë. Në momentin që vlera e arit u ngrit shumë, pasuria e tij u bë e pallogaritshme. /Blitz.al/
als_Latn als_Latn als_Latn kbp_Latn als_Latn zho_Hans als_Latn tur_Latn als_Latn nob_Latn als_Latn zho_Hans als_Latn lij_Latn als_Latn nno_Latn als_Latn tpi_Latn als_Latn ltz_Latn als_Latn bam_Latn als_Latn